Legal Document

Category: 911

Text:
36. ΒΑΣΙΛΙΚΟΝ ΔΙΑΤΑΓΜΑ υπ' αριθ. 28 της 10/21 Ιαν. 1972 (ΦΕΚ Α' 10) Περί της μετατροπής της Πατμιάδος Εκκλησιαστικής Σχολής εις Μέσην επτατάξιον Ιερατικήν Σχολήν. Έχοντες υπ' όψει : 1)Την παρ. 4 του άρθρ. 1 του Ν.Δ. 876/1971 «περί υπαγωγής της Δημοσίας Εκκλησιαστικής Εκπαιδεύσεως εις την Εκκλησίαν της Ελλάδος και άλλων τινών συναφών διατάξεων». 2)Την υπ' αριθ. 77341/2.7.1971 απόφασιν του Υπουργού Εθνικής Παιδείας και Θρησκευμάτων (ΦΕΚ 584/23.7.1971) περί καθορισμού Σχολείων εις α εφαρμόζονται αι διατάξεις του Ν.Δ. 876/1971. 3)Την γνώμην της Ιεράς Συνόδου της Εκκλησίας της Ελλάδος την διατυπωθείσαν εν τω πρακτικώ της Συνεδρίας ΡΝΑ' της 27.9.1971, και  4)Την υπ' αριθ. 716/2.12.71 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν : Άρθρον μόνον.-1)Μετατρέπεται η Πατμιάς Εκκλησιαστική Σχολή εις Μέσην επτατάξιον Ιερατικήν Σχολήν. Εις την πρώτην τάξιν της ως άνω επταταξίου Ιερατικής Σχολής γίνονται δεκτοί προς φοίτησιν κατόπιν εισιτηρίων εξετάσεων οι έχοντες απολυτήριον Δημοτικού Σχολείου. 2)Οι μαθηταί της προμνησθείσης εξαταξίου Εκκλησιαστικής Σχολής εγγράφονται εις την εν λόγω επτατάξιον Ιερατικήν Σχολήν ως ακολούθως: α)Οι μαθηταί της Α' τάξεως εις την τρίτην τάξιν. β)Οι μαθηταί της Β' τάξεως εις την τετάρτην τάξιν. γ)Οι μαθηταί της Γ' τάξεως εις την Πέμπτην τάξιν. δ)Οι μαθηταί της Δ' τάξεως εις την έκτην τάξιν. ε)Οι μαθηταί των Ε' και ΣΤ' τάξεων εις την εβδόμην τάξιν. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. Σελ. 212,070(α) Τεύχος 499 - Σελ. 110 33.Δ.γ.36 Εκκλησιαστικές Σχολές